《哭中表弟张秉》
元代·陈颢

十年辛苦事遗编，抱病那知竟不痊。黄土一抔今古恨，青山半世弟兄缘。

草堂春去思无梦，竹屋云深榻自悬。莫话少年平昔语，夜深风雨到灯前。

作者简介：（1264—1339）元清州人，字仲明。稍长，入京师，从王磐习金典章，又从安藏习诸国语。因安藏荐入宿卫，从爱育黎拔力八达于藩府。仁宗入定内难，迎武宗，皆预谋。仁宗即位，特拜集贤大学士，与闻政事，科举之行，赞助之力尤多。仁宗卒，辞官家居。文宗立，复起为大学士。卒谥文忠。